Blaze7451/Wiki-th-20250601 huggingface dataset:
นกปักษาสวรรค์โกลดี

นกปักษาสวรรค์โกลดี (Goldie's bird-of-paradise; Paradisaea decora) เป็นนกชนิดหนึ่งในวงศ์นกปักษาสวรรค์ (Paradisaeidae) จัดเป็นนกชนิดหนึ่งที่อยู่ในสกุล Paradisaea ซึ่งเป็นสกุลนกปักษาสวรรค์ที่เป็นที่รู้จักกันเป็นอย่างดี เนื่องจากมีชุดขนที่โดดเด่น และมีความต้องการขนมากที่สุด
นกปักษาสวรรค์โกลดี ได้ชื่อมาจากนักสำรวจและสะสมชาวสกอตต์ แอนดรูว์ โกลดี ซึ่งเป็นผู้ค้นพบนกชนิดนี้ในปี ค.ศ. 1882
นกปักษาสวรรค์โกลดี เป็นนกเฉพาะถิ่นที่พบได้เฉพาะป่าบนที่สูงบนเกาะเฟอร์กูสันและเกาะนอร์มันบี ซึ่งเป็นเกาะใหญ่ในหมู่เกาะดอนเตรแคสโต นอกชายฝั่งตะวันออกของนิวกินีเท่านั้น
นกปักษาสวรรค์โกลดี จัดว่าเป็นนกปักษาสวรรค์ชนิดที่หายากและมีความต้องการขนมากที่สุดในช่วงเปลี่ยนผ่านศตวรรษ โดยเฉพาะสำหรับชาวพื้นเมือง เนื่องจากสีที่เป็นขนสีแดงเพลิงสวยงาม นกปักษาสวรรค์โกลดีเป็นนกที่ร้องสื่อสารกันด้วยเสียงอันดัง ตัวผู้จะร้อง "อู้ อู้ อู้ อี้ อ้า" ตัวเมียจะร้อง "อ้า อ้า อี๋ อี๋" ซึ่งตัวผู้จะร้องเสียงประสานกันเพื่อดึงดูดตัวเมีย
แม้ปัจจุบันนี้ จากการอนุรักษ์ทำให้จำนวนนกปักษาสวรรค์โกลดีมีจำนวนมากขึ้น แต่ก็ยังจัดว่าเป็นนกที่หาได้ยากอยู่ดี นกปักษาสวรรค์ตัวผู้จะมีพฤติกรรมเกี้ยวพาราสีตัวเมีย ด้วยการอวดชุดขน โดยตัวเมียจะมองจากด้านบน เมื่อตัวเมียให้ความสนใจ ตัวผู้จะเริ่มตื่นตัวทันที หากตัวเมียสนใจในตัวผู้ตัวใดตัวเมียจะไม่ไปไหน และจะแสดงออกด้วยการกระดิกขน ตัวผู้จะเอาขนหางและลำตัวสัมผัสที่หน้าอกของตัวเมีย จากนั้นตัวผู้จึงจะเข้าผสมพันธุ์ ในบางครั้งอาจมีตัวผู้มากกว่าหนึ่งตัวแข่งขันอวดชุดขนเพื่อแย่งชิงตัวเมีย ซึ่งพฤติกรรมทั้งหมดนี้จะเกิดขึ้นเฉพาะบนต้นไม้เท่านั้น

**อ้างอิง**

**แหล่งข้อมูลอื่น==
อะลูมิเนียมคาร์บอเนต

อะลูมิเนียมคาร์บอเนต (Aluminium carbonate) เป็นคาร์บอเนตของอะลูมิเนียม ซึ่งอะลูมิเนียมคาร์บอเนตนี้ยังไม่สามารถยืนยันคุณสมบัติได้แน่ชัด ใช้เป็นยาลดกรด เมื่ออยู่ในกระเพาะจะเกิดปฏิกิริยาดังนี้- Al2 (CO3) 3 + 6HCl →→2AlCl3 + 3H2O + 3CO2 (แก๊ส) 

**การเตรียมอะลูมิเนียมคาร์บอเนต**
การเตรียมอะลูมิเนียมคาร์บอเนตทำได้โดยนำอะลูมิเนียมซัลเฟต (Al2(SO4)3) ทำปฏิกิริยากับโซเดียมคาร์บอเนต (Na2CO3):
Al2(SO4)3 + 3 Na2CO3 → Al2(CO3)3 + 3 Na2SO4

**การสลายตัว**
อะลูมิเนียมคาร์บอเนตเป็นสารประกอบที่ไม่เสถียร จึงสามารถสลายตัวได้และให้อะลูมิเนียมไฮดรอกไซด์ (Al(OH)3) กับ คาร์บอนไดออกไซด์ (CO2):
Al2(CO3)3 + 3 H2O → 2 Al(OH)3 + 3 CO2
หมวดหมู่:คาร์บอเนต
หมวดหมู่:สารประกอบอะลูมิเนียม
เบ็นเนอดิคท์ เฮอเวอเดิส

เบ็นเนอดิคท์ เฮอเวอเดิส (Benedikt Höwedes) เกิดวันที่ 29 กุมภาพันธ์ ค.ศ. 1988 เป็นนักฟุตบอลชาวเยอรมัน ปัจจุบันเล่นให้กับโลโคโมติฟมอสโก และทีมชาติเยอรมนี โดยเล่นในตำแหน่งกองหลัง

**อ้างอิง**

**แหล่งข้อมูลอื่น**
  German national team profile date=2012-11-24  - Benedikt Höwedes- Benedikt Höwedes- Benedikt Höwedes- pid=43389-  ESPN FC profile
หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวเยอรมัน
หมวดหมู่:ผู้เล่นในบุนเดิสลีกา
หมวดหมู่:นักฟุตบอลทีมชาติเยอรมนี
หมวดหมู่:กองหลังฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นสโมสรฟุตบอลชัลเคอ 04
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นในรัสเซียนพรีเมียร์ลีก
หมวดหมู่:ผู้เล่นสโมสรฟุตบอลโลโคโมติฟมอสโก
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:คนที่เกิดวันที่ 29 กุมภาพันธ์
นกพาโรเทีย

นกพาโรเทีย เป็นสกุลของนกสกุลหนึ่ง ในวงศ์นกปักษาสวรรค์ (Paradisaeidae) ใช้ชื่อสกุลว่า Parotia (/พา-โร-เทีย/)
นกพาโรเทีย เป็นนกปักษาสวรรค์ที่ขึ้นชื่อว่าเป็นนกที่เต้นด้วยท้วงท่าที่เร้าใจบนพื้นดินของนกตัวผู้เพื่อการเกี้ยวพาราสีและผสมพันธุ์  บางชนิดเต้นด้วยท่าทางที่แปลก ๆ และซ้ำไปมา และซับซ้อนที่สุดในบรรดานกปักษาสวรรค์ แต่ทว่าเป็นที่ดึงดูดใจของนกตัวเมีย เมื่อตัวผู้จะเริ่มเต้นจะกางปีกออกและเผยให้เห็นถึงขนพิเศษที่หน้าอก ซึ่งขนดังกล่าวจะพันลำตัวและวนไปที่ด้านหลังและครอบคลุมปีก และจะเอาขนที่ยาวสามเส้นบนหัวโผล่ขึ้นมา จากนั้นก็จะเดินไปข้างหน้าพร้อมแกว่งหัวและส่ายตัวไปมา ซึ่งจะทำให้ลักษณะของนกเปลี่ยนไป ราวกับว่าแปลงกายมา ซึ่งนกตัวเมียจะมองตัวผู้ลงมาจากด้านบน ซึ่งตัวเมียจะเห็นรูปร่างของตัวผู้เป็นทรงกลมคล้ายกระโปรง 
นกพาโรเทีย จะเลือกสถานที่ ๆ ในการเต้นที่สะอาดและเรียบร้อย เมื่อมีสิ่งต่าง ๆ ตกหล่นอยู่ เช่น ใบไม้หรือกิ่งไม้ ตัวผู้ก็จะคาบออกไปทิ้งนอกบริเวณ ในขณะที่นกตัวเมียจะเป็นฝ่ายเลือกตัวผู้จากการเต้น ซึ่งจากมุมมองของนกตัวเมียจะเห็นสีเหลือบบนหัวของนกตัวผู้ที่สั่นกระดิก ๆ ไปมาทั้งสีเหลืองและสีน้ำเงินด้วย 

**การจำแนก**
 นกพาโรเทียตะวันตก, Parotia sefilata- นกพาโรเทียราชินีคาโรลา, Parotia carolae- นกพาโรเทียสีทองแดง, Parotia berlepschi- นกพาโรเทียลาเวส, Parotia lawesii- นกพาโรเทียตะวันออก, Parotia helenae- นกพาโรเทียวาห์เนส, Parotia wahnesi 

**อ้างอิง**

**แหล่งข้อมูลอื่น==
มารีนาเบย์แซนส์

300px
มารีนาเบย์แซนส์ (Marina Bay Sands) เป็นรีสอร์ทครบวงจรขนาดใหญ่ ตั้งอยู่ที่อ่าวมารีนา ประเทศสิงคโปร์ นับเป็นอาคารกาสิโนที่มีมูลค่าแพงที่สุดในโลก ประมาณ 5.7 พันล้านดอลลาร์สหรัฐหรือประมาณ 1.71 แสนล้านบาทไทย ทั้งนี้มาจากราคาที่ดินในบริเวณดังกล่าวที่มีมูลค่าสูง พัฒนาโดยบริษัทลาสเวกัสแซนส์ ได้รับการออกแบบโดยสถาปนิก โมเช ซาฟดี
มารีนาเบย์แซนส์มีขนาดพื้นที่ 581,000 ตารางเมตร ประกอบไปด้วยโรงแรม, ศูนย์ประชุมและนิทรรศการ, พิพิธภัณฑ์, โรงละคร, สถานบันเทิง, ภัตตาคารและ ห้างสรรพสินค้า กาสิโนแบบเปิดโล่งที่ใหญ่ที่สุดในโลก รีสอร์ทแห่งนี้มีสกายพาร์ค (สวนสันทนาการลอยฟ้า) ที่มีความยาว 340 เมตร (1,120 ฟุต) จุคนได้ 3,900 คน และสระว่ายน้ำยาว 150 เมตร (490 ฟุต) ซึ่งตั้งอยู่บนดาดฟ้าที่ใหญ่ที่สุดในโลก
เดิมมารีน่าเบย์แซนส์มีกำหนดเปิดให้บริการในปี 2552 แต่การก่อสร้างประสบกับความล่าช้าอันเนื่องมาจากต้นทุนวัสดุและการขาดแคลนแรงงานที่เพิ่มสูงขึ้นตั้งแต่เริ่มแรก วิกฤตการเงินโลกยังส่งผลให้เจ้าของลาสเวกัสแซนด์สต้องชะลอโครงการที่อื่น ๆ เพื่อให้เร่งก่อสร้างรีสอร์ทครบวงจรแห่งนี้ ได้รับการอนุมัติจากทางการสิงคโปร์  เปิดกาสิโนในวันที่ 27 เมษายน พ.ศ. 2553 รีสอร์ทและสกายพาร์คเปิดให้บริการอย่างเป็นทางการเมื่อวันที่ 23 และ 24 มิถุนายน พ.ศ. 2553 โรงละครเสร็จสิ้นทันเวลาสำหรับการแสดงครั้งแรกของ Riverdance ในวันที่ 30 พฤศจิกายน ลานสเก็ตในร่มซึ่งใช้น้ำแข็งเทียมเปิดการแสดงโดย Michelle Kwan เมื่อวันที่ 18 ธันวาคม พิพิธภัณฑ์ ArtScience เปิดให้บุคคลทั่วไปเข้าชมการแสดงแสงเลเซอร์และน้ำที่เรียกว่า Wonder Full เมื่อวันที่ 19 กุมภาพันธ์ 2554 ถือเป็นการเสร็จสมบูรณ์ของรีสอร์ทแบบครบวงจร
นอกจากนี้ มารีนาเบย์แซนส์ ยังเป็นที่ตั้งของแอปเปิลสโตร์สาขาที่สามของสิงคโปร์ ต่อจากถนนออร์ชาร์ดและจูเวิลชางงีแอร์พอร์ตด้วย

**ระเบียงภาพ**
ไฟล์:MarinaBaySands22092012.jpg| มารีนาเบย์แซนส์ และ เมอร์ไลออน
ไฟล์:Marina Bays Sands Hotel and ArtScience Museum Singapore.jpg|มารีนาเบย์แซนส์ ในตอนกลางวัน
ไฟล์:ArtScience Museum, Marina Bay Sands, Singapore.jpg|พิพิธภัณฑ์ศิลปวิทยาศาสตร์ (ArtScience Museum) ส่วนหนึ่งของมารีนาเบย์แซนส์
ไฟล์:Aerial of the roof top pool Marina Bay Sands Hotel (36592484922) (2).jpg| ภาพถ่ายทางอากาศของดาดฟ้าและสระน้ำ 
ไฟล์:Marina Bay Sands (215599375).jpeg| ภาพถ่ายทางอากาศของดาดฟ้า สกายพาร์ค
ไฟล์:Luftbild Marina Bay Sands Hotel Singapur (36365614580) (2).jpg|ภาพถ่ายทางอากาศของโรงแรมมารีนาเบย์แซนส์ ประกอบด้วยอาคารสูง 3 หลัง ในปัจจุบัน
ไฟล์:Marina-Sands-Bay-2017-Luka-Peternel.jpg|มารีนาเบย์แซนส์ในตอนกลางคืน ถ่ายจากการ์เดนส์บายเดอะเบย์

**อ้างอิง**

**แหล่งข้อมูลอื่น**
  ภาพถ่าย date=2014-03-20 
หมวดหมู่:สิ่งก่อสร้างในประเทศสิงคโปร์
หมวดหมู่:สถานที่ท่องเที่ยวในประเทศสิงคโปร์
นกปักษาสวรรค์ (สกุล)

นกปักษาสวรรค์ หรือ นกการเวก เป็นสกุลของนกในสกุล Paradisaea (/พา-รา-ดิ-เซีย/) ในวงศ์นกปักษาสวรรค์ (Paradisaeidae) โดยถือว่าเป็นสกุลของนกปักษาสวรรค์ที่เป็นที่รู้จักกันดีที่สุด เนื่องจากตัวผู้มีชุดขนที่สวยงาม และมีสีสันฉูดฉาดสดใส จึงเป็นที่ต้องการทำมาทำเป็นเครื่องประดับของชาวพื้นเมืองนิวกินี ตลอดจนเป็นสินค้าส่งออกในช่วงปลายศตวรรษที่ 19 ถึงต้นศตวรรษที่ 20
อีกทั้งยังเป็นสกุลที่ปรากฏบนธงชาติของนิวกินีอีกด้วย โดยคำว่า Paradisaea นั้นมาจากภาษาละตินที่หมายถึง "สวรรค์" และภาษาท้องถิ่นในอินโดนีเซีย คำว่า "Cenderawasih" หมายถึง "ของขวัญแห่งรัก"
นกปักษาสวรรค์ กระจายพันธุ์ในป่าที่ราบสูงเหนือระดับน้ำทะเล จนถึงป่าบนภูเขาสูงในหมู่เกาะอูรู, หมู่เกาะดอนเตรแคสโต และหมู่เกาะปาปัวตะวันตก
เป็นนกที่อาศัยอยู่รวมกันเป็นฝูง มักส่งเสียงร้องดังเพื่อสื่อสารกันรวมถึงการหาคู่ นกตัวผู้จะเป็นฝ่ายเกี้ยวพาตัวเมียด้วยการอวดขน กางปีก กางหางบนต้นไม้ ตัวเมียจะเป็นฝ่ายเลือกตัวผู้ด้วยตัวเอง การผสมพันธุ์เกิดขึ้นสั้น ๆ เพียงไม่กี่วินาที แต่นกตัวผู้อาจจะผสมพันธุ์กับตัวเมียตัวเดิม ๆ หรือเปลี่ยนตัวเมียไปเรื่อย ๆ ก็ได้
ในปี ค.ศ. 2009 มีการศึกษาทางไมโตรคอนเดรียดีเอ็นเอพบว่านกปักษาสวรรค์สกุลนี้อยู่ในชั้นเดียวกันกับนกปักษาสวรรค์สกุล Cicinnurus และยังแสดงให้เห็นว่านกปักษาสวรรค์น้ำเงินเองก็เป็นสกุลย่อยอยู่ในสกุลนี้ด้วยเช่นกัน 

**การจำแนก**
 นกปักษาสวรรค์เล็ก, Paradisaea minor- นกปักษาสวรรค์ใหญ่, Paradisaea apoda- นกปักษาสวรรค์เรจจินา, Paradisaea raggiana- นกปักษาสวรรค์โกลดี, Paradisaea decora- นกปักษาสวรรค์แดง, Paradisaea rubra- นกปักษาสวรรค์จักรพรรดิ์, Paradisaea guilielmi- นกปักษาสวรรค์น้ำเงิน, Paradisaea rudolphi

**อ้างอิง**

**แหล่งข้อมูลอื่น**
หมวดหมู่:วงศ์นกปักษาสวรรค์
เบลก เชลตัน

เบลก โทลลิสัน เชลตัน (Blake Tollison Shelton; เกิด 18 มิถุนายน ค.ศ. 1976) เป็นนักร้องแนวคันทรีและบุคคลในโทรทัศน์ชาวอเมริกัน ในปี ค.ศ. 2001 เขาเปิดตัวด้วยซิงเกิล "ออสติน" จากอัลบั้มเปิดตัวในชื่อเดียวกันกับเขา เพลง "ออสติน" ติดอันดับหนึ่ง 5 สัปดาห์บนชาร์ตบิลบอร์ดฮอตคันทรีซองส์ อัลบั้มดังกล่าวได้รับการรับรองระดับทองคำและยังมีอีก 2 เพลงที่ได้รับความนิยม (เพลง "ออลโอเวอร์มี" และ "โอลเรด") แม้ว่าเพลงจะออกในนามค่ายเพลงไจแอนต์เรเคิดส์ แต่เขาได้ย้ายมาอยู่สังกัดวอร์เนอร์บราเธอร์สเรเคิดส์หลังจากค่ายไจแอนท์ปิดตัวลงในปลายปี ค.ศ. 2001
อัลบั้มชุดที่สองและสามของเขาได้แก่ เดอะดรีมเมอร์ (2003) และ เบลก เชลตันส์ บาร์นแอนด์กริลล์ (2004) ได้รับการรับรองระดับทองคำเช่นกัน อัลบั้มชุดที่สี่ เพียวบีเอส (2007) ได้ออกจำหน่ายซ้ำในปี ค.ศ. 2008 โดยมีเพลงเวอร์ชันทำใหม่ "โฮม" ของไมเคิล บูเบล เป็นโบนัสแทร็กในอัลบั้มด้วย อัลบั้มชุดที่ห้า สตาร์ตินไฟรส์ ออกจำหน่ายเดือนพฤศจิกายน ค.ศ. 2008 ตามมาด้วยอีพีชื่อ ฮิลบิลลีโบน และ ออลอะเบาต์ทูไนต์ (2010) อัลบั้ม เรดริเวอร์บลู (2011 เบสต์ออนอะทรูสตอรี... (2013) บริงงิงแบ็กเดอะซันไชน์ (2014) และอิฟไอม์ออเนสต์ (2016) โดยรวมแล้ว เบลก เชลตันมีเพลงที่ติดชาร์ตเพลงคันทรี 24 เพลง มีเพลงอันดับหนึ่ง 15 เพลง เพลง "ดูอินวอตชีไลส์" ทำลายสถิติซิงเกิลอันดับหนึ่งในชาร์ตคันทรีแอร์เพลย์ติดต่อกันมากที่สุดในประวัติศาสตร์ 24 ปีของชาร์ต เขาถูกเสนอชื่อเข้าชิงรางวัลแล้ว 5 ครั้ง เบลก เชลตันมีเพลงที่ติดชาร์ตทั้งหมด 24 เพลง มี 11 เพลงติดอันดับหนึ่ง เขาได้เข้าชิงรางวัลแกรมมีถึง 6 ครั้งด้วยกัน
เชลตันยังเป็นกรรมการในรายการประกวดร้องเพลง แนชวิลล์สตาร์ แคลชออฟเดอะไควส์ และเดอะวอยซ์ เขาเป็นกรรมการในรายการเดอะวอยซ์ตั้งแต่เริ่มจัดรายการ และลูกทีมของเขาได้รับชัยชนะใน 4 จาก 8 ซีซัน (ซีซันที่ 2-4 และ 7) เขาเป็นอดีตสามีของนักร้องแนวคันทรี มิแรนด้า แลมเบิร์ต

**อ้างอิง**
2519
หมวดหมู่:นักร้องแนวคันทรีชาวอเมริกัน
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:ศิลปินสังกัดรีพรีซเรเคิดส์
อะเทาซันด์ซันส์

อะเทาซันด์ซันส์ (italic=yes) เป็นสตูดิโออัลบั้มที่ 4 ของวงดนตรีร็อกชาวอเมริกัน ลิงคินพาร์ก อัลบั้มนี้ออกจำหน่ายเมื่อวันที่ 8 กันยายน พ.ศ. 2553 โดยวอร์เนอร์บราเธอร์ส เรคคอร์ดส ผลิตโดยนักร้องนำของวง ไมค์ ชิโนดะ และ ริก รูบิน ผู้ที่ได้ร่วมผลิตสตูดิโออัลบั้มที่ 3 ของวง มินิตส์ทูมิดไนต์ (Minutes to Midnight) ใน พ.ศ. 2550
อะเทาซันด์ซันส์ (ตะวันนับพัน) เป็นอัลบั้มที่ได้รวบรวมจากหลากหลายแนวคิด ที่มีความสัมพันธ์ในเรื่องเกี่ยวกับความกลัวของมนุษย์ เช่น สงครามนิวเคลียร์ ลิงคินพาร์กยอมรับว่าอัลบั้มนี้แตกต่างจากอัลบั้มที่ผ่านมาเป็นอย่างมาก ซึ่งเป็นการทดลองเสียงรูปแบบที่แตกต่างจากเดิมและแปลกใหม่สำหรับอัลบั้มอะเทาซันด์ซันส์ ไมค์ ชิโนดะ ให้สัมภาษณ์กับเอ็มทีวีว่าเนื้อหาของเพลงในอัลบั้มนี้กล่าวถึงประเด็นทางสังคมมากมาย ตลอดจนการผสมผสานระหว่างความคิดของมนุษย์กับเทคโนโลยี โดยชื่ออัลบั้มมาจากข้อความที่ว่า "God save us everyone, will we burn inside the fires of a thousand suns" เป็นเนื้อเพลงจากซิงเกิลแรกของอัลบั้ม  "The Catalyst"  นอกจากนี้ยังมีการกล่าวถึงการทิ้งระเบิดนิวเคลียร์ในประเทศญี่ปุ่นในปี พ.ศ. 2488 ผู้ที่เหลือรอดได้พรรณนาว่าแสงของระเบิดสว่างมาก "สว่างราวกับมีพระอาทิตย์อยู่นับพันดวง"

**รายชื่อเพลง**
เพลงทั้งหมดแต่งและผลิตโดยลิงคินพาร์ก

**อ้างอิง**

**แหล่งข้อมูลอื่น**
หมวดหมู่:อัลบั้มเพลงของลิงคินพาร์ก
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2553
มอดูล:Gaps

local p = {}
local getArgs
function p.main(frame)
	if not getArgs then
		getArgs = require('Module:Arguments').getArgs
	end
	local args = getArgs(frame, {wrappers = 'แม่แบบ:Gaps'})
	local ret = mw.html.create('span')
		:css({'white-space' = 'nowrap',
				'font-size' = args.size})
	if args.lhs then
		ret:wikitext(args.lhs .. ' = ')
	end
	local gap = string.lower(args.gap or )
	
	local gapSize, gapUnit = string.match(gap,'(%d%.+)%s*(epmnx)')
	
	local acceptedUnits = { em = 'em', en = 'en', px = 'px' }
	
	gapUnit = acceptedUnitsgapUnit
	
	if gapSize and gapUnit then
		gap = gapSize..gapUnit
	else
		gap = '0.25em'
	end
	
	for k,v in ipairs(args) do
		if k == 1 then
			ret:wikitext(v)
		else
			ret:tag('span')
				:css('margin-left',gap)
				:wikitext(v)
		end
	end
	if args.e then
		ret
			:tag('span')
				:css({'margin-left' = '0.27em',
						'margin-right'= '0.27em'})
				:wikitext('×')
			:done()
			:wikitext(args.base or '10')
			:tag('span')
				:css('display','none')
				:wikitext('^')
			:done()
			:tag('sup')
				-- the double parentheses here are not redundant.
				-- they keep the second return value from being passed
				:wikitext((mw.ustring.gsub(args.e,'-','−')))
			:done()
	end
	if args.u then
		ret:wikitext(' ' .. args.u)
	end
	return ret
end
return p
การเลือกตั้งทั่วไปในประเทศตองงา พ.ศ. 2557

การเลือกตั้งทั่วไปในประเทศตองงา พ.ศ. 2557 จะจัดขึ้นในราชอาณาจักรตองงาในเดือนพฤศจิกายน พ.ศ. 2557 การเลือกตั้งครั้งนี้จะเลือกผู้แทน 26 ที่นั่งเป็นสมาชิกรัฐสภาตองงาซึ่งเป็นสภาเดี่ยว นอกจากนี้ พระมหากษัตริย์โดยการแนะนำของนายกรัฐมนตรีสามารถแต่งตั้งสมาชิกในคณะรัฐมนตรีซึ่งไม่ใช่สมาชิกรัฐสภาได้ โดยผู้นั้นจะได้ที่นั่งในรัฐสภาโดยตำแหน่ง ผู้แทน 26 ที่นั่ง แบ่งออกเป็นผู้แทนราษฎร 17 ที่นั่งและผู้แทนชนชั้นสูง 9 ที่นั่ง
การเลือกตั้งทั่วไปครั้งนี้จะเป็นการเลือกตั้งครั้งที่ 2 ภายใต้กฎหมายการเลือกตั้งในเดือนพฤษภาคม พ.ศ. 2553 ซึ่งส่งผลให้สมาชิกรัฐสภาส่วนใหญ่มาจากการเลือกตั้งของประชาชน แทนรูปแบบเก่าที่ผู้แทนราษฎรและชนชั้นสูงมีจำนวนเท่ากัน การเลือกตั้งทั่วไปในประเทศตองงา พ.ศ. 2553 เป็นการเลือกตั้งตามรูปแบบใหม่ครั้งแรก และเป็นครั้งแรกที่รัฐสภามีอำนาจถวายคำแนะนำให้พระมหากษัตริย์แต่งตั้งนายกรัฐมนตรี

**ผลการเลือกตั้ง**

**อ้างอิง**
หมวดหมู่:การเลือกตั้งใน พ.ศ. 2557
หมวดหมู่:การเลือกตั้งในประเทศตองงา
การรักษาทางจิตเวชด้วยไฟฟ้า

การรักษาทางจิตเวชด้วยไฟฟ้า (electroconvulsive therapy; ย่อ: ECT) เดิมเรียก การช็อกไฟฟ้า เป็นการรักษามาตรฐานทางจิตเวชศาสตร์ซึ่งเหนี่ยวนำให้ผู้ป่วยชักด้วยไฟฟ้าเพื่อการแก้การเจ็บป่วยทางจิตเวช ปกติ ECT ใช้เป็นการรักษาวิธีสุดท้ายสำหรับโรคซึมเศร้า จิตเภท อาการฟุ้งพล่านและอาการเคลื่อนไหวน้อยหรือมากเกิน แนวปฏิบัติปกติของ ECT เกี่ยวข้องกับการบริหารหลายครั้ง ตรงแบบให้สองหรือสามครั้งต่อสัปดาห์กระทั่งผู้ป่วยไม่มีอาการทรมานอีก จิตประสาทแพทย์ชาวอิตาลี อูโก แชร์เลตติและลูซิโอ บีนี เป็นผู้ริเริ่มใน ค.ศ. 1938 และได้รับความนิยมเป็นรูปแบบการรักษาในบรรดาจิตแพทย์ในคริสต์ทศวรรษ 1940 และ 1950
ในบันเทิงคดีตะวันตก มักเล่ากระบวนการดังกล่าวว่าเจ็บปวด แต่ในประเทศตะวันตก จะให้ ECT ภายใต้ยาระงับความรู้สึกกับยาคลายกล้ามเนื้อ
ราว 70% ของผู้ป่วย ECT เป็นหญิง อาจเป็นเพราะหญิงมีความเสี่ยงซึมเศร้าเป็นสองเท่าของชาย แม้มีการวิจัยปริมาณมาก แต่กลไกฤทธิ์ที่แน่ชัดของ ECT ยังยากจะอธิบาย และ ECT ที่สำเร็จปกติจะตามด้วยการรักษาด้วยยาเสมอ การให้ (ในสหราชอาณาจักร) มักให้สองข้าง ซึ่งกระแสไฟฟ้าจะผ่านข้ามสมองทั้งก้อน วิธีนี้ดูเหมือนมีประสิทธิภาพสูงกว่า แต่มีความเสี่ยงความจำเสื่อมเพิ่มขึ้นด้วย ส่วนการให้ข้างเดียว จะมีประสิทธิภาพน้อยกว่า แต่มีความเสี่ยงความจำเสื่อมน้อยกว่า องค์การอนามัยโลกใน ค.ศ. 2005 แนะนำว่า วิธีดังกล่าวควรใช้เมื่อมีคำยินยอมเป็นลายลักษณ์อักษรของผู้ป่วยหรือผู้แทน โดยมียาระงับความรู้สึกและยาคล้ายกล้ามเนื้อเพียงพอ และห้ามใช้กับเด็ก จิตแพทย์และวิชาชีพสุขภาพจิตอื่นเห็นต่างกันว่าควรใช้ ECT เมื่อใดและควรใช้เป็นการรักษาขั้นแรกหรือไม่ หรือ ECT ควรสงวนไว้กับผู้ป่วยที่ไม่สนองต่อการรักษาแบบอื่น เช่น ยาและจิตบำบัด ECT ถูกมองว่าเป็นหนึ่งในทางเลือกการรักษาที่อันตรายน้อยที่สุดซึ่งมีอยู่สำหรับหญิงมีครรภ์ซึ่งซึมเศร้ารุนแรง
การรักษาทางจิตเวชด้วยไฟฟ้ามีความแตกต่างในการใช้สามทาง คือ การวางขั้วไฟฟ้า ความถี่ของการรักษาและรูปคลื่นไฟฟ้าของสิ่งเร้า การใช้ทั้งสามรูปแบบเหล่านี้สามารถต่างกันได้มากทั้งผลข้างเคียงร้าย และการทุเลาของอาการ หลังการรักษา ปกติการรักษาด้วยยาจะดำเนินต่อ และผู้ป่วยบางคนได้รับ ECT เรื่อย ๆ

**อ้างอิง**
หมวดหมู่:การรักษาจิตเวช
หมวดหมู่:ข้อถกเถียงทางการแพทย์
คุณชายร้ายเล่มเกวียน

คุณชายร้ายเล่มเกวียน เป็นละครโทรทัศน์ไทย แนวโรแมนติก-คอมเมดี ออกฉายเมื่อวันที่ 15 พฤศจิกายน พ.ศ. 2549 ถึงวันที่ 27 ธันวาคม พ.ศ. 2549 ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท เรด ดราม่า จำกัด ในเครือ บริษัท อาร์เอส จำกัด (มหาชน) บทประพันธ์โดย สุรินทร์ รุ่งสว่าง, ศุภชัย สิทธิอำพรพรรณ บทโทรทัศน์โดย ศุภชัย สิทธิอำพรพรรณ กำกับการแสดงโดย ชนะ คราประยูร

**รายชื่อนักแสดงนำ**
 รัฐภูมิ โตคงทรัพย์  รับบท  ยอดชาย / คุณชายยอดชาย- เจนี่ เทียนโพธิ์สุวรรณ  รับบท  พราวแสงเดือน- ภรัณยู โรจนวุฒิธรรม  รับบท  บดินทร์- ภัคจีรา วรรณสุทธิ์ รับบท รื่นเริง / คุณหญิงแฮปปี้- พรรณชนิดา ศรีสำราญ รับบท กนกวรี- เบญจพล เชยอรุณ  รับบท  ต่อศักดิ์- พิมพ์ชนก พลบูรณ์  รับบท แป๊ว- ธัญญา โสภณ  รับบท  คุณหญิงปิ่นแก้ว- เพ็ญพักตร์ ศิริกุล  รับบท  โสภี- ไพโรจน์ ใจสิงห์ รับบท ลุงตึ๋ง- ดวงใจ หทัยกาญจน์ รับบท ป้าแช่ม- ราตรี วิทวัส- ประไพ สิโนทก- ด.ช.กิตติพงศ์ วงศ์ทอง รับบท บดินทร์ (ตอนเด็ก)

**นักแสดงรับเชิญ**
 เกรียงไกร อุณหะนันทน์  รับบท  ท่านชายบวรเดช- ด.ญ.ณัฐนิชา เชิดชูบุพการี รับบทเป็น ก่องแก้ว (หลานสาวกนกวรี)- ด.ญ.ธนิดา ธนวัฒน์ รับบทเป็น พราวแสงเดือน (ตอนเด็ก)

**เพลงประกอบละคร**
 เพลง ใจโซโซ - ขับร้องโดย ไอน้ำ- เพลง อย่าบอกว่ารัก - ขับร้องโดย Notto

**แหล่งข้อมูลอื่น**
  เรื่องย่อละคร คุณชายร้ายเล่มเกวียน : Sanook
หมวดหมู่:ละครโทรทัศน์ไทย
แม่แบบ:เหตุการณ์ปัจจุบัน/2557 กรกฎาคม 13

* ในรอบชิงชนะเลิศ ฟุตบอลโลก 2014 เยอรมนี ชนะอาร์เจนตินา ด้วยประตู 1-0 หลังต่อเวลาพิเศษ  (ABC News Australia),  (BBC)
}
การเลือกตั้งทั่วไปในสหราชอาณาจักร พ.ศ. 2548

การเลือกตั้งทั่วไปในสหราชอาณาจักร พ.ศ. 2548 จัดขึ้นเมื่อวันที่ 5 พฤษภาคม พ.ศ. 2548 ในการเลือกตั้งครั้งนี้พรรคแรงงานได้รับที่นั่ง 355 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 3 ติดต่อกัน พรรคอนุรักษนิยมได้รับที่นั่ง 198 ที่นั่ง พรรคเสรีประชาธิปไตยได้รับที่นั่ง 62 ที่นั่ง มากที่สุดตั้งแต่ก่อตั้งพรรคมา

**อ้างอิง**
  BBC NEWS | UK | UK Politics | Election 2005
หมวดหมู่:การเลือกตั้งในสหราชอาณาจักร
หมวดหมู่:การเลือกตั้งใน พ.ศ. 2548
วิกิพีเดีย:โครงการวิกิประเทศอิสราเอล

ธงประเทศอิสราเอล
ตราแผ่นดินประเทศอิสราเอล
แผนที่ประเทศอิสราเอล
โครงการวิกิประเทศอิสราเอล เป็นส่วนหนึ่งของโครงการวิกิพีเดีย โดยมีจุดประสงค์ในการรวบรวม พัฒนาและปรับปรุงเนื้อหาสาระที่ครอบคลุมเกี่ยวกับประเทศอิสราเอลให้ดีขึ้น ทั้งในด้านภาษา ประวัติศาสตร์ การเมืองการปกครอง ศิลปวัฒนธรรม ศาสนาและอื่น ๆ อีกมากมาย ทั้งนี้ทุกคนสามารถมีส่วนร่วมและเป็นส่วนหนึ่งของโครงการนี้ได้ ด้วยการแก้ไข เพิ่มเติมเนื้อหาสาระข้อมูลที่เป็นประโยชน์ได้ในทุกบทความ

**แม่แบบ**
บทความประเทศอิสราเอล (หน้าพูดคุย)
*User Wikiproject Israel (หน้าผู้ใช้)
*โครงอิสราเอล (สำหรับบทความที่ยังไม่สมบูรณ์)

**บทความที่น่าสนใจ**

**ประวัติศาสตร์**
ประเทศอิสราเอล
*ประวัติศาสตร์อิสราเอล
*ขบวนการไซออนิสต์
*ชาวยิว
*สงครามหกวัน
*โมเช ดายัน

**สัญลักษณ์ของประเทศ**
ดาราแห่งเดวิด
*ตราแผ่นดินของอิสราเอล
*ธงชาติอิสราเอล

**ผู้นำของประเทศ**
เดวิด เบนกูเรียน (คนแรก)
*เอฮุด โอลเมิร์ต (คนปัจจุบัน)

**เมืองสำคัญ**
เยรูซาเลม (เมืองหลวง)
*เทลอาวีฟ (เศรษฐกิจ)
*นาซาเรธ (ศาสนา)
*เบตชิอัน (โบราณคดี)

**สถานที่ท่องเที่ยว**
อาคารแห่งหนังสือ
*อิสราเอลเทนนิสเซ็นเตอร์
*อนุสรณ์เอบซาโลม
*พิพิธภัณฑ์อิสราเอล
*สายการบินแอล อัล

**ภาษาและการศึกษา**
ภาษาฮีบรู
*สถาบันภาษาฮีบรู
*มหาวิทยาลัยฮีบรูแห่งเยรูซาเลม
ประเทศอิสราเอล
แม่แบบ:วันนี้เมื่อปีก่อน/doc

== การใช้งาน**
พารามิเตอร์ Month ให้ใส่ชื่อเดือนเต็ม
เช่น  จะแสดงผลเป็น
หมวดหมู่:แม่แบบปฏิทิน
วิกิพีเดีย:โครงการวิกิศาสนาคริสต์

พระเยซู (ศาสดาของศาสนาคริสต์)
ไม้กางเขน (สัญลักษณ์ของศาสนาคริสต์)
โครงการวิกิศาสนาคริสต์ เป็นส่วนหนึ่งของโครงการวิกิพีเดีย โดยมีจุดประสงค์ในการรวบรวม พัฒนาและปรับปรุงเนื้อหาสาระที่ครอบคลุมเกี่ยวกับศาสนาคริสต์ให้ดีขึ้น ทั้งนี้ทุกคนสามารถมีส่วนร่วมและเป็นส่วนหนึ่งของโครงการนี้ได้ ด้วยการแก้ไข เพิ่มเติมเนื้อหาสาระข้อมูลที่เป็นประโยชน์ได้ในทุกบทความ

**แม่แบบ**
บทความศาสนาคริสต์ (หน้าพูดคุย)
*User Wikiproject Christianity (หน้าผู้ใช้)
*โครงศาสนาคริสต์ (สำหรับบทความที่ยังไม่สมบูรณ์)

**บทความที่น่าสนใจ**

**พระตรีเอกภาพ**
พระตรีเอกภาพ
*พระบิดา (พระยาห์เวห์)
*พระบุตร (พระเยซู)
*พระวิญญาณบริสุทธิ์

**พระแม่มารีย์**
พระแม่มารีย์
*ชีวิตของพระแม่มารีย์

**ความเชื่อ**
เทววิทยา
*พระคริสต์
*การประสูติของพระเยซู
*พระเยซูทรงรับบัพติศมา
*การตรึงพระเยซูที่กางเขน
*การคืนพระชนม์ของพระเยซู
*การพิพากษาครั้งสุดท้าย
*การตกในบาป
*หลักข้อเชื่อของอัครทูต
*บัญญัติ 10 ประการ
*บัญญัติเอก
*พระมหาบัญชา

**คัมภีร์**
คัมภีร์ไบเบิล
*พันธสัญญาเดิม
*พันธสัญญาใหม่ (พระวรสาร)

**ทูตสวรรค์**
กาเบรียล
*มีคาเอล
*ราฟาเอล

**อัครฑูต**
ซีโมนเปโตร
*อันดรูว์
*ยากอบ บุตรเศเบดี
*ยอห์น
*ฟีลิป
*บารโธโลมิว
*โธมัส
*มัทธิว
*ยากอบ บุตรอัลเฟอัส
*ยูดา
*ซีโมนเศโลเท
*ยูดาส
*มัทธีอัส
*เปาโล
*บารนาบัส
*ยากอบ

**ตำแหน่งทางศาสนา**
พระสันตะปาปา
*พระคาร์ดินัล
*อาร์ชบิชอป
*บิชอป
*บาทหลวง
*ดีกัน

**พิธีกรรมทางศาสนา**
พิธีบัพติศมา
*พิธีมหาสนิทศักดิ์สิทธิ์
*ศีลศักดิ์สิทธิ์
*ศีลอนุกรม
*วันสำคัญ
*คริสต์ศักราช

**ประวัติศาสตร์**
สงครามครูเสด
*สภาสังคายนาสากล
*การปฏิรูปศาสนา
*โมเสส
*โนอาห์
*เดวิด
*ซาโลมอน
*เซนต์โยเซฟ

**นิกาย**
โรมันคาทอลิก
*โปรเตสแตนต์ 
**แองกลิคัน 
**ลูเทอแรน 
**เพรสไบทีเรียน
*อีสเทิร์นออร์ทอดอกซ์ 
*ออเรียนทัลออร์ทอดอกซ์
*พยานพระยะโฮวา 
*มอรมอน

**นครรัฐและมหาวิหารเอก**
นครรัฐวาติกัน
*มหาวิหารนักบุญยอห์น ลาเตรัน
*มหาวิหารนักบุญเปโตร
*มหาวิหารนักบุญเปาโลนอกกำแพง
*มหาวิหารซันตามาเรียมัจโจเร

**อื่นๆ**
คริสต์ศาสนสถาน
*ศิลปะคริสเตียน
*ศาสนาคริสต์ในประเทศไทย
*คำศัพท์ศาสนาคริสต์
ศ
ข้าวแกง

ข้าวแกง
ข้าวแกง หรือ ข้าวราดแกง อาหารคาวชนิดหนึ่ง ที่เกิดจากการนำกับข้าวประเภทต่างๆ มาราดลงบนข้าวสวย หรืออาจเป็นชุดตั้งโต๊ะ กับข้าวประกอบด้วยแกงเผ็ดและของเคียงแก้เผ็ดเป็นสำคัญ นอกจากแกงเผ็ด ยังมีผัดเผ็ด และอาจมีน้ำพริก ส่วนของเคียงแก้เผ็ด มักเป็นของทอด เช่น ปลาทอด เนื้อทอด กุนเชียงทอด และไข่ทั้งหลาย และผัดต่าง ๆ 

**ประวัติ**

**กรุงศรีอยุธยา**
ในสมัยกรุงศรีอยุธยา ที่ตลาดในพระนคร เช่นตลาดท่าขันหน้าวังตรา นอกจากมีสินค้าที่เป็นอาหารสดแล้ว ยังมีสินค้าที่ปรุงสำเร็จรูปแล้วมาจำหน่าย ได้แก่ ข้าวแกง เมี่ยวห่อ มะพร้าวเผา อาหารจีน กล้วยต้ม ปลาทะเลย่าง ปูเค็ม ปลากระเบนย่าง ฯลฯ โดยระบุว่าขายข้าวแกงขายคนราชการ

**รัตนโกสินทร์**
ในสมัยรัตนโกสินทร์ ช่วงรัชกาลที่ 1–3 แม้การค้าอาหารจะพบได้ทั่วไปทั่วกรุงเทพฯ ทั้งตลาดน้ำและตลาดบก แต่ผู้คนส่วนใหญ่ก็ซื้ออาหารสดเพื่อปรุงอาหารที่บ้าน สันนิษฐานว่าพฤติกรรมการกินข้าวนอกบ้านน่าจะเริ่มต้นในสมัยรัชกาลที่ 4 หลังสนธิสัญญาเบาว์ริง มีการเปลี่ยนแปลงทางเศรษฐกิจ มีการขุดคลองผดุงกรุงเกษมรวมถึงตัดถนนสายแรก ผู้คนเริ่มอยู่ตั้งถิ่นฐานอยู่ริมถนน ทำให้ผู้คนเริ่มกินข้าวนอกบ้านมากขึ้น เริ่มจะมีร้านข้าวแกงในแถบพระนครใน 
คำว่าข้าวแกง ปรากฏในพระราชหัตถเลขาในพระบาทสมเด็จพระจุลจอมเกล้าเจ้าอยู่หัว รัชกาลที่ 5 มีความว่า "เดิมกินข้าวไม่ได้ โกรธว่ากับข้าวไม่อร่อยบ่อย ๆ จนครั้งหนึ่งวานให้กรมหมื่นปราบซื้อข้าวแกงมากิน" กล่าวกันว่า ทรงโปรดเสวยข้าวแกงยิ่งนัก จนเมื่อเสด็จประพาสต้นตามท้องที่ต่าง ๆ ก็มักจะมีผู้จัดหาข้าวแกงมาถวายให้เสวยอยู่เสมอ
จากหนังสือ สารบาญชีส่วนที่ 2 คือราษฎรในจังหวัด ถนนแลตรอก จ.ศ. 1245 สำหรับเจ้าพนักงานกรมไปรษณีย์กรุงเทพมหานคร เล่ม 2 ในสมัยรัชกาลที่ 5 พบว่ามีร้านขายอาหารประเภทข้าวแกงจำนวน 57 ร้าน ร้านขายก๋วยเตี๋ยว 10 ร้าน ร้านขายผัดหมี่ 14 ร้าน ร้านขายข้าวตัม 2 ร้าน ร้านขายขนมจีน 3 ร้าน และร้านขายเครื่องเกาเหลา 6 ร้าน ในช่วงปลายสมัยรัชกาลที่ 5 ถึงต้นรัชกาลที่ 7 พบการหาบเร่ขายข้าวแกง
ลาวัณย์ โชตามระ นักเขียนได้กล่าวไว้ว่า เมื่อกว่าร้อยปีก่อน มีร้านขายข้าวแกงตาเพ็ง ยายพุก ตั้งอยู่สี่แยกบ้านหม้อมีศาลาใหญ่หลังหนึ่ง เรียกกันว่า ศาลาตาเพ็ง สองผัวเมียที่ขายข้าวแกงจนร่ำรวยเป็นเศรษฐี
นอกจากนั้นยังมีร้านอาหารริมทางโดยเฉพาะบริเวณโรงบ่อน ส่วนใหญ่เป็นร้านชาวจีนแต้จิ๋ว มีร้านข้าวแกงขาย โดยพระยาอนุมานราชธน บันทึกว่า "ร้านขายข้าวแกงเหล่านี้ขายคนจีนชั้นกรรมกร แต่คนไทยก็เคยไปนั่งยอง ๆ แยงแย่อยู่บนม้ายาวกินเหมือนกัน เพราะเป็นอาหารราคาถูก"

**ปัจจุบัน**
ร้านขายข้าวราดแกงในสมัยปัจจุบันมีขายทั่วไป ทั้งในรูปแบบร้านอาหาร เพิงขายอาหาร ในปั๊มน้ำมัน ฯลฯ โดยจะมีพนักงานตักข้าวสวย ราดบนแกง ร่วมกับกับข้าวอื่น ตามลูกค้าสั่ง ร้านทั่วไปส่วนใหญ่ที่มีที่นั่งมักขายตอนเช้า ตามแหล่งชุมชน ส่วนร้านข้าวแกงสำหรับคนกินมื้อเย็นส่วนใหญ่อยู่ในตลาด มักเรียกว่าข้าวแกงหน้าตลาดหรืออาหารถุง ปัจจุบันในกรุงเทพ ร้านข้าวแกงที่เป็นที่นิยมยังมีข้าวแกงปักษ์ใต้

**ดูเพิ่ม**
 อาหารตามสั่ง

**อ้างอิง**
หมวดหมู่:อาหารไทย
วันมอร์ไนต์ (เพลงมารูนไฟฟ์)

"วันมอร์ไนต์" (One More Night) เป็นเพลงของวงดนตรีแนวป็อปร็อกอเมริกัน มารูนไฟฟ์ เพลงออกจำหน่ายวันที่ 19 มิถุนายน ค.ศ. 2012 เป็นซิงเกิลที่สองจากสตูดิโออัลบั้มชุดที่สี่ โอเวอร์เอกซ์โพสต์ (ค.ศ. 2012) เพลงเขียนโดยแอดัม เลอวีน เชลล์แบ็ก แมกซ์ มาร์ติน และซาแวน โคเทชา ขณะที่งานโปรดิวเซอร์เป็นหน้าที่ของเชลล์แบ็ก และมาร์ตินด้วย เพลงเป็นแนวป็อปที่มีอิทธิพลของเร้กเก้อย่างชัดเจน ด้านเนื้อเพลง พูดถึงการเข้ากันไม่ได้กับคนคนหนึ่ง และหวังเพียงให้เขาได้อยู่กับเธอ "อีกคืนเดียว" (one more night) เนื้อเพลงเปิดจากแนวคิดเกี่ยวกับการยอมรับหรือปฏิเสธความรู้สึก (push and pull) ว่าหัวใจ จิตใจ และร่างกายต้องการอะไร ซึ่งล้วนแต่เป็นสิ่งที่ต่อต้านกัน
เพลงเป็นที่ชื่นชอบของนักวิจารณ์ ส่วนใหญ่ชื่นชมกลิ่นอายของเรกเก้ในเพลง เสียงของเลอวีน และตั้งให้เป็น "เพลงที่ติดหูในหน้าร้อน" (summer catchy song) อย่างไรก็ตาม นักวิจารณ์บางกลุ่มก็สัมผัสได้ว่าขาดอัตลักษณ์และตำหนิทำนองเพลง เพลงเปิดตัวที่อันดับที่ 42 บนชาร์ตบิลบอร์ดฮอต 100 และอันดับที่ 27 บนชาร์ตแคนาเดียนฮอต 100 เพลงขึ้นถึงอันดับ 1 บนชาร์ตฮอต 100 และอันดับที่ 2 บนชาร์ตแคนาเดียนฮอต 100 เพลงนี้ถือว่าเป็นเพลงที่ประสบความสำเร็จที่สุดของวงจนถึงปัจจุบัน โดยติดอันดับหนึ่งติดต่อกันถึง 9 สัปดาห์ เพลงยังประสบความสำเร็จบนชาร์ตซิงเกิลของออสเตรเลีย ขึ้นถึงอันดับที่ 2 และขึ้นอันดับ 1 บนชาร์ตซิงเกิลของนิวซีแลนด์ และชาร์ตกาออนมิวสิกของเกาหลีใต้ เพลงขายได้ 6.9 ล้านหน่วย เป็นเพลงที่ขายดีเป็นอันดับที่ 8 ในปี ค.ศ. 2012
มิวสิกวิดีโอกำกับโดยปีเตอร์ เบิร์ก ออกวันที่ 25 มิถุนายน ค.ศ. 2012 ในวิดีโอ เลอวีนเป็นนักมวยที่ทำงานหาเงินเพื่อประคับประคองคนรักและลูกที่ยังเล็ก ขณะที่เขาใช้เวลาฝึกฝนทั้งคืนเพื่อขึ้นชกยกสำคัญ เขาต้องดิ้นรนเพื่อให้อยู่ใกล้ชิดกับคนรักขณะเลี้ยงลูกด้วยกัน แม้ว่าเขาจะดูมุ่งมั่น แต่คนรักก็ประสบปัญหาเกี่ยวกับอาชีพที่เขาทำและสถานะทางการเงินที่ไม่มั่นคงพอที่จะเลี้ยงลูกสาว จนต้องทิ้งเขาไปในตอนสุดท้าย วงแสดงเพลงนี้ครั้งแรกในรายการคอนเสิร์ต ทูเดย์โชว์ ในวันที่ 29 มิถุนายน ค.ศ. 2012 และยังแสดงในรายการ เลตโชว์วิตเดวิด เลตเตอร์แมน และในทัวร์คอนเสิร์ต โอเวอร์เอกซ์โพสต์ทัวร์ (ค.ศ. 2012-2014)

**อ้างอิง**
หมวดหมู่:เพลงของมารูนไฟฟ์
หมวดหมู่:เพลงในปี พ.ศ. 2555
หมวดหมู่:ซิงเกิลในปี พ.ศ. 2555
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในประเทศนิวซีแลนด์
หมวดหมู่:เพลงที่ประพันธ์คำร้องโดยแมกซ์ มาร์ติน
หมวดหมู่:เพลงที่ประพันธ์คำร้องโดยเชลล์แบ็ก (โปรดิวเซอร์เพลง)
หมวดหมู่:เพลงบันทึกเสียงที่ผลิตโดยแมกซ์ มาร์ติน
หมวดหมู่:เพลงบันทึกเสียงที่ผลิตโดยเชลล์แบ็ก (โปรดิวเซอร์เพลง)
อารี สุทธิพันธุ์

ศาสตราจารย์พิเศษ อารี สุทธิพันธุ์ ศิลปินแห่งชาติ สาขาทัศนศิลป์ พ.ศ. 2555 ผู้บุกเบิกจัดการเรียนการสอนวิชาเอกศิลปศึกษา ที่วิทยาลัยวิชาการศึกษา ประสานมิตร (ปัจจุบันคือ มหาวิทยาลัยศรีนครินทรวิโรฒ) เกิดเมื่อ 26 ธันวาคม พ.ศ. 2473 ที่จังหวัดราชบุรี สำเร็จการศึกษาด้านศิลปะจากโรงเรียนเพาะช่าง, ระดับปริญญาตรีที่วิทยาลัยวิชาการศึกษา ประสานมิตร และระดับปริญญาโทที่มหาวิทยาลัยแห่งรัฐอินเดียนา สหรัฐอเมริกา

**เกียรติประวัติและการแสดงผลงาน**
พ.ศ. 2504 แสดงเดี่ยว นิทรรศการสีน้ำมัน A.U.A. Language Center
*พ.ศ. 2532 แสดงเดี่ยว นิทรรศการสีน้ำ “Women”Illinois State University U.S. Aแสดงเดี่ยวนิทรรรศการสีน้ำ“ Women” Thai Art Gallery, L.A., U.S.A
*พ.ศ. 2547 แสดงนิทรรศการ “Thailand Invitation Watercolor Exhibition 2004” สีลม แกลอเรีย
*พ.ศ. 2549 แสดงนิทรรศการ “Drawing” ครั้งที่ 44 กรุงเทพฯ
*พ.ศ. 2551 ธารศิลป์ รักษ์จิตรกร ครั้งที่ 3 ณ โรงแรมเพนนินซูล่า กรุงเทพ
*พ.ศ. 2552 ธารศิลป์ รักษ์จิตรกร ณ ดิ เอ็มโพเรี่ยม ช้อปปิ้ง คอมเพล็กซ์
*พ.ศ. 2553 ธารศิลป์ รักษ์จิตรกร ณ โรงแรมโนโวเทล บางนา กรุงเทพฯ

**เครื่องราชอิสริยาภรณ์**

**อ้างอิง**
หมวดหมู่:จิตรกรชาวไทย
หมวดหมู่:ศิลปินจากจังหวัดราชบุรี
หมวดหมู่:ศิลปินแห่งชาติสาขาทัศนศิลป์
หมวดหมู่:นักวิชาการจากจังหวัดราชบุรี
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากวิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทร์
หมวดหมู่:ศิษย์เก่าจากมหาวิทยาลัยอินดีแอนา
หมวดหมู่:ผนัง

หมวดหมู่:สิ่งก่อสร้างแบ่งตามประเภท
หมวดหมู่:ส่วนประกอบของตัวบ้าน
หมวดหมู่:กฎหมายทรัพย์สิน
หมวดหมู่:วิศวกรรมโครงสร้าง
บาซิลิกา

ภาพจำลองบาซิลิกาในศตวรรษที่ 2 ก่อนคริสต์ศักราชของ Basilica Sempronia 
บาซิลิกา หรือ มหาวิหาร (basilica) ในสถาปัตยกรรมโรมันโบราณ บาซิลิกา (กรีก Basiliké) เป็นอาคารสาธารณะขนาดใหญ่ที่ทำหน้าที่หลายอย่าง โดยทั่วไปจะสร้างขึ้นควบคู่ไปกับฟอรูงของเมือง มบาซิลิกาจะตั้งอยู่ในละตินตะวันตก เทียบเท่ากับสโตอา ในกรีกตะวันออก 
เดิมทีบาซิลิกาคืออาคารสาธารณะของโรมันโบราณที่ใช้สำหรับตั้งศาล และยังใช้ทำหน้าที่ทางการและสาธารณะอื่น ๆ อีกด้วย บาซิลิกาโดยทั่วไปจะเป็นอาคารทรงสี่เหลี่ยมผืนผ้า โดยมีโถงกลางอยู่ตรงกลางและมีช่องทางเดินตามยาวสองทางขึ้นไป โดยหลังคามี 2 ระดับ โดยตรงกลางจะสูงกว่าโถงเพื่อให้มีช่องรับแสง ด้านบน และด้านล่างจะต่ำกว่าช่องทางเดินด้านข้าง มุขโค้งด้านสกัดที่ปลายด้านหนึ่ง หรืออีกแบบที่พบน้อยจะอยู่ที่ปลายทั้งสองด้านหรือด้านข้าง โดยทั่วไปจะมี แท่นที่นั่งยกพื้นที่ใช้โดยผู้พิพากษาชาวโรมัน บาซิลิกาจะตั้งอยู่ใจกลางของเมืองโรมันทุกเมือง โดยปกติอยู่ติดกับฟอรูงและมักจะอยู่ตรงข้ามกับวิหารในฟอรูงสมัยจักรวรรดิ  ยังมีการสร้างบาซิลิกาในรูปแบบของบ้านพักอาศัยส่วนตัวและพระราชวังของจักรพรรดิ 

**อ้างอิง**
หมวดหมู่:กฎหมายโรมัน
หมวดหมู่:คำศัพท์ศาสนาคริสต์
หมวดหมู่:สถาปัตยกรรมโรมัน
มายองเนส

ส่วนผสมหลักและอุปกรณ์ในการทำมายองเนส
มายองเนส (mayonnaise, pron) เป็นซอสข้นที่ทำจากไข่แดง น้ำมัน และน้ำส้มสายชู (หรือใช้น้ำมะนาวแทนได้) เป็นเครื่องปรุงรสของอาหารชาวตะวันตกหลายชาติ เช่น อาหารฝรั่งเศส อาหารสเปน เป็นต้น มายองเนสมีสีขาว สีเหลืองอ่อน หรือสีครีม 

**อ้างอิง**
หมวดหมู่:เครื่องปรุงรส
หมวดหมู่:ซอส
หมวดหมู่:อาหารฝรั่งเศส
หมวดหมู่:อาหารสเปน
เบคอน

เบคอนแบบสุกแล้ว
เบคอน (bacon) หรือ เนื้อรมควัน  เป็นเนื้อสัตว์ (โดยมากมักใช้เนื้อหมู) ที่นำมาหมักเค็มด้วยเกลือเป็นจำนวนมาก จากนั้นนำมาตากแห้งเป็นเวลาหลายสัปดาห์หรือเป็นเดือน ๆ ในอากาศที่เย็นแห้ง บางแห่งอาจนำเบคอนมาต้มหรือรมควันด้วย โดยมากแล้ว เบคอนชนิดแห้งสดมักมีการนำไปทำให้สุกก่อนที่จะรับประทาน อนึ่ง เบคอนแบบต้มอาจนำมาทานได้เลย แต่บางท้องที่ก็อาจนำมาปรุงรสอีกก่อนรับประทาน

**อ้างอิง**
หมวดหมู่:อาหารอเมริกัน
หมวดหมู่:อาหารสหราชอาณาจักร
หมวดหมู่:อาหารแคนาดา
หมวดหมู่:เนื้อสัตว์รมควัน
หมวดหมู่:เบคอน
กัซปาโช

กัซปาโช (gazpacho, pron) หรือ กัชปาชู (gaspacho, pron) เป็นซุปที่ทำจากผักดิบและรับประทานแบบเย็น ๆ ส่วนผสมหลักคือมะเขือเทศบด กัซปาโชมีต้นกำเนิดจากภาคใต้ของคาบสมุทรไอบีเรีย โดยเฉพาะแคว้นอันดาลูซิอาและอัลการ์วึ เป็นที่นิยมรับประทานกันทั่วไปในฤดูร้อนในสเปนและโปรตุเกส

**อ้างอิง**
หมวดหมู่:อาหารสเปน
หมวดหมู่:อาหารโปรตุเกส
หมวดหมู่:ซุปเย็น
หมวดหมู่:อาหารจากมะเขือเทศ
หมวดหมู่:อาหารโปรตุเกส

ปโรตุเกส
หมวดหมู่:วัฒนธรรมโปรตุเกส
หมวดหมู่:อาหารยุโรป
หมวดหมู่:อาหารเมดิเตอร์เรเนียน
หมวดหมู่:วัฒนธรรมโปรตุเกส

หมวดหมู่:วัฒนธรรมชาวยุโรป
หมวดหมู่:ประเทศโปรตุเกส
หมวดหมู่:วัฒนธรรมแบ่งตามสัญชาติ
หมวดหมู่:วัฒนธรรมยุโรป
หมวดหมู่:วัฒนธรรมตะวันตก
ชูร์โร

ชูร์โร
ชูร์โร (churro) หรือ ชูรู (churro) หรือบางครั้งเรียกว่า "ปาท่องโก๋สเปน" และ "โดนัทสเปน" เป็นแป้งทอดโรยน้ำตาล มีลักษณะยาวเป็นแท่ง ๆ นิยมรับประทานในสเปน โปรตุเกส ฝรั่งเศส ฟิลิปปินส์ และสหรัฐอเมริกา โดยมากในสเปน นิยมจุ่มกับช็อกโกแลตร้อนหรือกาแฟนมเมื่อรับประทาน ชาวสเปนนิยมรับประทานเป็นอาหารเช้า

**อ้างอิง**
 Morales, F. J., & Arribas-Lorenzo, G. (2008). The formation of potentially harmful compounds in churros, a Spanish fried-dough pastry, as influenced by deep frying conditions. Food chemistry, 109(2), 421-425.- Ortega, R. M., Redondo, M. R., Lopez-Sobaler, A. M., Quintas, M. E., Zamora, M. J., Andres, P., & Encinas-Sotillos, A. (1996). Associations between obesity, breakfast-time food habits and intake of energy and nutrients in a group of elderly Madrid residents. Journal of the American College of Nutrition, 15(1), 65-72.

**แหล่งข้อมูลอื่น**
หมวดหมู่:โดนัท
หมวดหมู่:อาหารสเปน
หมวดหมู่:อาหารโปรตุเกส
หมวดหมู่:อาหารอาร์เจนตินา
หมวดหมู่:อาหารบราซิล
หมวดหมู่:อาหารเช้า
หมวดหมู่:ขนมปังเม็กซิโก
หมวดหมู่:ขนมปังฟิลิปปินส์
หมวดหมู่:โดนัท

หมวดหมู่:ของหวาน
หมวดหมู่:อาหารว่าง
หมวดหมู่:อาหารทอดในน้ำมันท่วม
หมวดหมู่:อาหารอเมริกัน
หมวดหมู่:อาหารแคนาดา
หมวดหมู่:อาหารโลก
เมลอนกอนฆามอน

เมลอนกอนคามอน
เมลอนกอนฆามอน (melón con jamón) หรือ มาโลอัมปาร์นิล (meló amb pernil) เป็นอาหารสเปน มักรับประทานในยามฤดูใบไม้ผลิกับฤดูร้อน ส่วนผสมหลักคือแตงไทย (สามารถนำไปหมักเค็มก่อนได้) และแฮมหรือแฮมบ่มแห้ง (jamón) หั่นเป็นแผ่น เมลอนกอนฆามอนมีรสชาติหลัก ๆ อยู่สองรส คือ รสชาติหวานจากแตงไทยและรสชาติเค็มจากแฮม

**อ้างอิง**
 Nogué, J. (2002). Menjar per un euro (Vol. 12). Cossetània Edicions.- Ruggles, S. (2012). My Barcelona Kitchen. Murdoch Books.
หมวดหมู่:อาหารสเปน
อาร์ร็อสเนเกร

อาร์ร็อสเนเกร, อาร์ร็อสแนกรา (บาเลนเซียและarròs negre) หรือ อาร์โรซเนโกร (arroz negro) แปลตามตัวอักษรว่า "ข้าวดำ" เป็นอาหารจากแคว้นบาเลนเซียและแคว้นกาตาลุญญา ประเทศสเปน มีส่วนผสมหลักคือข้าวและหมึกกระดอง (หรือหมึกกล้วย) โดยนำน้ำหมึกของหมึกมาทำให้ข้าวเป็นสีดำ มีรสชาติใกล้เคียงกับปาเอยา บางคนเรียกว่า "ปาเอยาดำ" (black paella) แต่การเรียกแบบนี้ถือว่าไม่ถูกต้องถึงแม้ว่าปาเอยากับอาร์ร็อสเนเกรจะมีวิธีการทำแบบเดียวกันก็ตาม

**อ้างอิง**
หมวดหมู่:อาหารสเปน
หมวดหมู่:อาหารกาตาลา
แอ็สการ์โก

แอ็สการ์โก (escargot, pron, แปลว่า "หอยทาก") เป็นอาหารฝรั่งเศสที่มีส่วนประกอบคือหอยทาก โดยมากรับประทานเป็นออร์เดิร์ฟในประเทศฝรั่งเศส และร้านอาหารฝรั่งเศสทั่วไป 
หมวดหมู่:อาหารฝรั่งเศส
หมวดหมู่:ประเภทของอาหาร
สนามกีฬาโอลิมปิก (มอนทรีออล)

สนามกีฬาโอลิมปิก (มอนทรีออล) หรือที่รู้จักกันในชื่อ สนามกีฬาโอลิมปิกบิ๊กโอ ตั้งอยู่ที่เมืองมอนทรีออล รัฐเกแบ็ก ประเทศแคนาดา เริ่มก่อสร้างใน ค.ศ. 1973 แล้วเสร็จใน ค.ศ. 1976 ซึ่งเป็นสนามกีฬาขนาดใหญ่อันดับที่ 1 ของแคนาดา
ใน ค.ศ. 1976 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 21 ที่แคนาดาเป็นเจ้าภาพ

**อ้างอิง**
หมวดหมู่:สนามเบสบอลในประเทศแคนาดา
หมวดหมู่:สนามฟุตบอลในประเทศแคนาดา
หมวดหมู่:สนามกีฬาในประเทศแคนาดา
มอนทรีออล
หมวดหมู่:สนามกีฬาฟุตบอลโลกหญิง 2015
หมวดหมู่:สนามกีฬาฟุตบอลโลก 2026
ชิกเกนอาลาคิง

ชิกเกนอาลาคิง
ชิกเกนอาลาคิง (Chicken à la King, แปลว่า "ไก่แบบพระราชา") เป็นอาหารที่มีส่วนประกอบหลักคือเนื้อไก่และซอสครีม ไวน์เชร์รี เห็ด และผักอื่น ๆ ราดข้าว พาสตา หรือขนมปัง

**อ้างอิง**
หมวดหมู่:อาหารอเมริกัน
ลูวิน ไนยาแทงกา

ลูวิน จอห์น ไนยาแทงกา (Lewin John Nyatanga) เกิดเมื่อวันที่ 18 สิงหาคม ค.ศ. 1988 เป็นอดีตนักฟุตบอลทีมชาติเวลส์เชื้อสายซิมบับเว

**การเล่นให้ทีมชาติ**
จากการที่ ลูวิน ไนยาแทงกา เกิดที่ย่านเบอร์ตันอะพอนเทรนต์ ในแคว้นสแตฟฟอร์ดเชียร์ ของอังกฤษ โดยมีพ่อเป็นชาวซิมบับเว และมีแม่เป็นชาวเวลส์ ทำให้สามารถเลือกเล่นให้ทีมชาติได้ทั้งทีมชาติอังกฤษ, ซิมบับเว และทีมชาติเวลส์
ไนยาแทงกาเลือกเล่นให้กับทีมชาติเวลส์ โดยเขาได้รับการบันทึกว่าเป็นกัปตันทีมชาติเวลส์ชุดอายุไม่เกิน 21 ปี ที่อายุน้อยที่สุด และลงเล่นให้ทีมชาติชุดใหญ่เป็นครั้งแรกเมื่อวันที่ 1 มีนาคม ปี 2006 ในการแข่งกระชับมิตรกับทีมชาติปารากวัย ด้วยวัยเพียง 17 ปี 195 วัน โดยทำสถิติเป็นผู้เล่นที่อายุน้อยที่สุดที่ได้ลงสนามให้ทีมชาติในขณะนั้น ก่อนที่สถิติดังกล่าวจะถูกทำลายลงโดย แฮรีย์ วิลสัน
หมวดหมู่:นักฟุตบอลชาวเวลส์
หมวดหมู่:บุคคลจากเทศมณฑลสแตฟฟอร์ดเชอร์
หมวดหมู่:ชาวเวลส์เชื้อสายซิมบับเว
ปอโตเฟอ

ปอโตเฟอ
ไฟล์:Legumes a pot au feu p1150471.jpg|thumb|ผักที่ใช้ในปอโตเฟอ : แคร์รอต, เทอร์นิป, กระเทียมต้น, หอมใหญ่ 
ปอโตเฟอ (pot-au-feu, LL-Q150 (fra)-WikiLucas00-pot-au-feu.wav, แปลตามตัวอักษรว่า "หม้อบนไฟ") เป็นสตูเนื้อแบบฝรั่งเศส เชฟแรมง บล็อง กล่าวว่า ปอโตเฟอเป็นอาหารที่มีชื่อเสียงที่สุดในประเทศฝรั่งเศส

**อ้างอิง**
หมวดหมู่:อาหารฝรั่งเศส
หมวดหมู่:สตู
หมวดหมู่:อาหารประจำชาติ
หมวดหมู่:อาหารหม้อไฟ
แยมโรล

แยมโรล หรือ เค้กม้วน (Swiss roll, jelly roll) เป็นแผ่นเค้กฟองน้ำม้วน แผ่นเค้กฟองน้ำบางดังกล่าวประกอบด้วยส่วนผสมหลักคือ แป้ง ไข่ และ น้ำตาล แล้วนำไปอบกับถาดอบรูปสี่เหลี่ยมผืนผ้า จากนั้นนำแผ่นเค้กบางดังกล่าวออกจากถาดแล้วทาด้วยแยมหรือผลไม้กวน แล้วจึงนำมาม้วนให้มีรูปเป็นกระบอก เวลารับประทานจะผ่าตามขวาง

**อ้างอิง**
 Van Niekerk, B. (2013). How To Make A Swiss Roll–Step By Step Instructions And Recipes. Brenda Van Niekerk.
หมวดหมู่:เค้ก
เค้กฟองน้ำ

เค้กฟองน้ำ หรือ สปันจ์เค้ก (sponge cake) เป็นเค้กที่ทำจากแป้ง (โดยมากแป้งสาลี) น้ำตาล ไข่ และบางครั้งผงฟู เพื่อให้ฟูและมีฟองอากาศอย่างผิวฟองน้ำ (สัตว์ทะเล)

**อ้างอิง**
 Sahi, S. S., & Alava, J. M. (2003). Functionality of emulsifiers in sponge cake production. Journal of the Science of Food and Agriculture, 83 (14), 1419-1429.

**ดูเพิ่ม**
 คัสเตลลา
หมวดหมู่:เค้ก|เค้ก
เอนเจลเค้ก

เอนเจลเค้ก (angel cake) หรือ เอนเจลฟูดเค้ก (angel food cake) เป็นเค้กฟองน้ำชนิดหนึ่ง มีต้นกำเนิดจากสหรัฐอเมริกา เป็นที่นิยมรับประทานในคริสต์ศตวรรษที่ 19 ตอนปลาย มีการเรียกเค้กนี้ว่าเค้กเทวดาหรือเค้กนางฟ้าเพราะมีเนื้อเค้กที่นุ่มเบาราวกับเป็น "อาหารของเทวดา" 

**อ้างอิง**
หมวดหมู่:เค้ก
มอดูล:Subject bar

require('strict')
local getArgs = require('Module:Arguments').getArgs
local yesNo = require('Module:Yesno')
-- Determine whether we're being called from a sandbox
local isSandbox = mw.getCurrentFrame():getTitle():find('sandbox', 1, true)
local sandbox = isSandbox and '/sandbox' or 
local p = {}
local sisters = {'commons','species','voy','n','wikt','b','q','s','v','iw','iw1','iw2','d'}
local function findNumericArgs(key, args)
	local pattern = "^"..key.."_?(%d+)$"  -- pattern to match
	local values = {}
	for k, v in pairs(args) do  --- loop through all arguments
		local ord = tonumber(mw.ustring.match(k,pattern)) --- if "foo_?%d+", extract number
		if ord then
			valuesord = v
		end
	end
	if argskey ~= nil then
		values1 = argskey
	end
	local compressSparseArray = require('Module:TableTools').compressSparseArray
	values = compressSparseArray(values)  --- squeeze out gaps/nils in values, keep ordering
	return values
end
function p._main(args)
	local result = ""
		
	local hasPortal = false
	for key, _ in pairs(args) do
		if mw.ustring.sub(key,1,6) == 'portal' or tonumber(key) then
			hasPortal = true
			break
		end
	end
	
	local hasSister = yesNo(args.auto,true) or yesNo(args.author,true) or yesNo(args.cookbook,true)
	for _, sister in ipairs(sisters) do
		if hasSister then
			break
		end
		if yesNo(argssister,true) or yesNo(argssister..'-search',true) then
			hasSister = true
		end
	end
	if hasPortal then
		local portalList = findNumericArgs("portal",args)
		for _, positional in ipairs(args) do
			table.insert(portalList, positional)
		end
		local portalBar = require('Module:Portal bar'..sandbox)._main
		result = result..portalBar(portalList, {tracking=args.tracking, qid=args.qid})
	end
	
	if hasSister then
		local sisterArgs = {auto=1, bar=1, trackSingle=not hasPortal}
		sisterArgs1 = args.search
		for _, k in ipairs({'author','commonscat','cookbook','display','tracking','qid'}) do
			sisterArgsk = argsk
		end
	for _, t in ipairs(sisters) do
		sisterArgst = argst..'-search' or argst
	end
	local sisterBar = require('Module:Sister project links'..sandbox)._main
		result = result..sisterBar(sisterArgs)
	end
	
	return result
end
function p.main(frame)
-- If called via #invoke, use the args passed into the invoking template,
-- or the args passed to #invoke if any exist. Otherwise assume args are
-- being passed directly in from the debug console or from another Lua module.
local args = getArgs(frame)
return p._main(args)
end
return p
มอดูล:Subject bar/doc

This module implements the Subject bar template. Please don't use this module from an article or from another wiki page. You should use the Subject bar template instead. To use the module from another Lua module, read on. 

**Use from another Lua module**
Load the module like this:
local subjectBar = require('Module:Subject bar')._main
Then you can use the subjectBar function like this:
local myBar = subjectBar{
book = 'Book 1',
book2 = 'Book 2',
-- ...
portal = 'Portal 1',
portal2 = 'Portal 2',
-- ...
commons = true,
commons-search = 'Commons search string',
wikt = true,
wikt-search = 'Wiktionary search string'
-- ...
}
Please see Template:Subject bar/doc for a full list of possible parameters.
นาซีโกเร็ง

นาซีโกเร็ง (มาเลเซียและnasi goreng) หรือที่ในภาษามลายูปัตตานีเรียกว่า นาซิ กฺอแรฺง (ออกเสียง: IPA|nasiˀ gɔɣɛŋ) มีความหมายตรงตัวว่า "ข้าวผัด" เป็นอาหารที่นำข้าวสุกไปผัดกับน้ำมันหรือเนยเทียม ปรุงรสด้วยซีอิ๊วหวาน (kecap manis) หอมแดง กระเทียม มะขาม และพริก อาจมีส่วนผสมอื่นด้วย เช่น ไข่ ไก่ กุ้ง

**อ้างอิง**
 Arsana, L. (1999). The Food of Indonesia: Authentic Recipes from the Spice Islands. Tuttle Publishing.
หมวดหมู่:ข้าวผัด
หมวดหมู่:อาหารประจำชาติ
หมวดหมู่:อาหารมลายู
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารอินโดนีเซีย
เกรวี

เกรวี
เกรวี (gravy; sauce au jus de viande) เป็นซอสที่ทำมาจากสารน้ำแทรกในเนื้อสัตว์หรือพืชผัก ซึ่งจะคายสารน้ำออกมาเมื่อโดนความร้อน แล้วนำไปทำให้ข้นด้วยแป้งสาลีหรือแป้งข้าวโพด บางครั้งอาจมีการเติมสีผสมอาหารลงไปในเกรวีเพื่อให้สีดูเข้มขึ้นด้วย เกรวีแบบสำเร็จรูปมีจำหน่ายหลายรูปแบบ ได้แก่ แบบก้อน แบบผง และแบบกระป๋อง นิยมรับประทานกับเนื้อย่าง มีตโลฟ ข้าว  และมันฝรั่งบด
เกรวีมีอยู่มากมายหลายประเภท ทั้งที่ทำจากช็อกโกแลต, ไข่ไก่, เห็ด, เครื่องในสัตว์ปีก, หัวหอม, พืชผัก, ครีม เป็นต้น

**อ้างอิง**
หมวดหมู่:ซอส
มีตโลฟ

มีตโลฟราดซอส
มีตโลฟ (meatloaf, แปลว่า "ขนมปังเนื้อ") เป็นอาหารที่ทำจากเนื้อสัตว์สับหรือบด ผสมด้วยเครื่องปรุงอื่น แล้วนำมาปั้นเป็นรูปแถวขนมปัง จากนั้นนำไปอบหรือรมควัน มีตโลฟจะต้องนำไปอบในถาดอบสำหรับขนมปังเพื่อที่จะให้อยู่ในรูปของแถวขนมปัง หรืออาจใช้มือปั้นเป็นรูปแถวขนมปังก็ได้ มีตโลฟโดยมากทำจากเนื้อวัวบด แต่บางครั้งอาจทำจากเนื้อแพะ เนื้อแกะ เนื้อหมู เนื้อลูกวัว เนื้อกวาง หรือเนื้อไก่ก็ได้เช่นกัน

**อ้างอิง**
หมวดหมู่:อาหารอเมริกัน
หมวดหมู่: อาหารออสเตรีย 
หมวดหมู่: อาหารดัตช์ 
หมวดหมู่: อาหารเยอรมัน
ไขมันเนย

ไขมันเนย (butterfat) หรือ ไขมันนม (milkfat) เป็นไขมัน ซึ่งอยู่ในรูปของอนุภาคเม็ดไขมัน (fat globule) แขวนลอยอยู่ในน้ำนม ในสภาพอิมัลชัน (emulsion) ปริมาณไขมันนมแปรผันตามชนิดของสัตว์ เช่น น้ำนมโค มีระดับไขมัน 33-47 กรัมต่อลิตร

**อ้างอิง**
 Johansson, I., & Hansson, A. (1940). Causes of variation in milk and butterfat yield of dairy cows. Kungliga Lantbruksakademiens Tidskrift, 79(60.5), 1-127.

**ดูเพิ่ม**
 เนยใส
หมวดหมู่:ผลิตภัณฑ์นม
หมวดหมู่:เนย
หมวดหมู่:ส่วนประกอบของอาหาร
ทาฮีนี

ทาฮีนี (tahini) หรือ เฏาะฮีนะฮ์ (طحينة) เป็นเครื่องปรุงรสที่ผลิตจากเมล็ดงาคั่วบดเปลือก โดยรับประทานแบบเดี่ยว ๆ (เป็นนํ้าจิ้ม) หรืออาจนำไปใช้เป็นส่วนประกอบหลักของฮัมมัส (ถั่วลูกไก่บด), บาบาฆ็อนนูจญ์ และฮาลวาก็ได้
มีการใช้ทาฮีนีในอาหารของแถบลิแวนต์และเมดิเตอร์เรเนียนตะวันออก, คอเคซัสใต้ และบางส่วนของแอฟริกาเหนือ นอกจากนี้ ในเอเชียตะวันออกบางประเทศมีการใช้เมล็กงาแบบทา (แม้ว่าจะไม่เรียกว่าทาฮีนี)

**ศัพทมูลวิทยา**
ทาฮีนี มาจากศัพท์ภาษาอาหรับ และมาจากรูปสะกดของภาษาอาหรับลิแวนต์ว่า เฏาะฮีนะฮ์ (طحينة) หรือในรูปที่ถูกต้องกว่าคือ เฏาะฮีนียะฮ์ (طحينية) โดยมีรากจาก ط ح ن ซึ่งแปลงเป็นรูปกริยาว่า طحن เฏาะฮะนะ หมายถึง "บด" และยังสร้างเป็นคำว่า طحين เฏาะฮีน "แป้ง" ในบางสำเนียง ศัพท์ tahini ปรากฏในภาษาอังกฤษครั้งแรกในช่วงปลางคริสต์ทศวรรษ 1930 Tahini เป็นคำยืมจากภาษากรีกว่า tachíni (ταχίνι) ซึ่งมีที่มาจากภาษาตุรกีออตโตมันว่า "tahin"

**อ้างอิง**
 อาหาร
หมวดหมู่:อาหารใช้ทา
หมวดหมู่:ส่วนประกอบของอาหาร
หมวดหมู่:อาหารอาหรับ
ฮัมมัส

ฮัมมัส, ฮุมมุส (hummus) หรือ ฮุมมุศ (حُمُّص) เป็นอาหารประเภทจิ้มหรือใช้ทาจากภูมิภาคลิแวนต์ ทำจากถั่วหัวช้างบด ผสมด้วยทาฮีนี (ซอสงา) น้ำมันมะกอก น้ำมะนาว เกลือ และกระเทียม ปัจจุบันฮัมมัสเป็นที่นิยมทั่วตะวันออกกลาง (รวมทั้งตุรกีและแอฟริกาเหนือ) และในรายการอาหารตะวันออกกลางทั่วโลก

**อ้างอิง**
หมวดหมู่:อาหารอาหรับ
หมวดหมู่:อาหารใช้ทา
หมวดหมู่:อาหารประจำชาติ
วงกต มณีรินทร์

พลตำรวจเอก วงกต มณีรินทร์ หรือ บิ๊กจั๋ม เป็นสมาชิกวุฒิสภาไทย ชุดที่ 10 สมาชิกวุฒิสภาไทย ชุดที่ 11 อดีตสมาชิกวุฒิสภาจากการสรรหา เป็นอดีตรองผู้บัญชาการตำรวจแห่งชาติ อดีตราชองครักษ์พิเศษ อดีตผู้บัญชาการศูนย์ปฏิบัติการสำนักงานตำรวจแห่งชาติส่วนหน้า

**ประวัติ**
พล.ต.อ.วงกต มณีรินทร์ เกิดเมื่อวันที่ 7 สิงหาคม พ.ศ. 2493 สำเร็จการศึกษาระดับปริญญาตรี รัฐประศาสนศาสตร์บัณฑิต จากโรงเรียนนายร้อยตำรวจ รุ่นที่ 26 รุ่นเดียวกันกับ พ.ต.ท.ทักษิณ ชินวัตร และจบโรงเรียนเตรียมทหาร รุ่นที่ 10 รุ่นเดียวกันกับ พ.ต.ท.ทักษิณ ชินวัตร  และปริญญาโท พัฒนบริหารศาสตรมหาบัณฑิต จากสถาบันบัณฑิตพัฒนบริหารศาสตร์ สมรสกับ ดร.สิริกร มณีรินทร์ (สกุลเดิม : ลีนุตพงษ์) อดีตรัฐมนตรีช่วยว่าการกระทรวงศึกษาธิการ ในรัฐบาลของ พ.ต.ท.ทักษิณ ชินวัตร มีบุตรและธิดาได้แก่ นางสาว ชญานุช มณีรินทร์ กรรมการในคณะกรรมการบริหารสำนักงานส่งเสริมวิสาหกิจขนาดกลางและขนาดย่อมและ นาย ศุภวุฒิ มณีรินทร์
มีน้องชาย หนึ่งรายได้แก่ พลเอก พอพล มณีรินทร์ ประธานกรรมการสถาบันเทคโนโลยีป้องกันประเทศ และป็นลุงของ ร้อยตรี ฉัตรชัย มณีรินทร์

**การทำงาน**
พล.ต.อ.วงกต มณีรินทร์ เข้ารับราชการในสังกัดกรมตำรวจ เคยได้รับแต่งตั้งให้ดำรงตำแหน่งผู้บัญชาการโรงเรียนนายร้อยตำรวจ ผู้บัญชาการตำรวจสอบสวนกลาง ผู้บัญชาการศูนย์ปฏิบัติการสำนักงานตำรวจแห่งชาติส่วนหน้า และตำแหน่งสูงสุดคือ รองผู้บัญชาการตำรวจแห่งชาติ ภายหลังเกษียณอายุราชการได้รับแต่งตั้งเป็นสมาชิกวุฒิสภา จากการสรรหา

**เครื่องราชอิสริยาภรณ์**

**อ้างอิง**
หมวดหมู่:ตำรวจชาวไทย
หมวดหมู่:สมาชิกวุฒิสภาไทยแบบสรรหา
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากโรงเรียนนายร้อยตำรวจ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
พีตา

พีตา (pita) หรือ พิตตา (pitta) มาจากภาษากรีกว่า "ปีตา" (πίτα) เป็นขนมปังซึ่งทำจากแป้งสาลีที่ขึ้นฟูเล็กน้อย มีลักษณะแบนและกลมหรือรี มีหลากหลายขนาด ขนมปังชนิดแบนไม่ว่าจะมีการทำให้ขึ้นฟูหรือไม่ ก็ล้วนแต่เป็นขนมปังที่มีมาตั้งแต่สมัยโบราณแล้ว ฉะนั้น ขนมปังพีตาจึงถือว่าเป็นขนมปังโบราณชนิดหนึ่ง

**อ้างอิง**
 El-Khoury, A. A. (1999). Shelf-life extension studies on pita bread (Doctoral dissertation, McGill University).- Roden, C. (1972). A book of Middle Eastern food. Knopf.
หมวดหมู่:อาหารตะวันออกกลาง
หมวดหมู่:อาหารกรีก
หมวดหมู่:ขนมปัง
ฟาลาเฟล

ฟาลาเฟล (falafel) หรือ ฟะลาฟิล (فلافل) เป็นของทอดที่ทำจากถั่วหัวช้าง ถั่วปากอ้า หรือทั้งสองผสมกัน ฟาลาเฟลเป็นอาหารตะวันออกกลาง โดยมากนิยมรับประทานกับขนมปังพีตาซึ่งนำมาห่อฟาลาเฟลไว้ข้างใน ฟาลาเฟลสามารถนำมารับประทานกับสลัด ผักดอง ซอสพริก หรือซอสที่ทำจากทาฮีนีได้ด้วย อนึ่ง ฟาลาเฟลสามารถนำมารับประทานเป็นของว่างหรือนำไปเสิร์ฟเป็นส่วนหนึ่งของอาหารเรียกน้ำย่อย (เมเซ) ก็ได้เช่นกัน

**อ้างอิง**
 Raviv, Y. (2003). Falafel: A national icon.- Ghandour, Z. B. (2013). Falafel King: Culinary Customs and National Narratives in Palestine (I). Feminist Legal Studies, 21(3), 281-301.
Chicago
หมวดหมู่:อาหารอาหรับ
หมวดหมู่:อาหารอิหร่าน
หมวดหมู่:อาหารประจำชาติ
หมวดหมู่:อาหารตะวันออกกลาง
หมวดหมู่:อาหารทอดในน้ำมันท่วม
ปาอัมตูมากัต

ปาอัมตูมากัต (pa amb tomàquet, pron, แปลว่า "ขนมปังกับมะเขือเทศ") เป็นอาหารแบบฉบับชนิดหนึ่งของแคว้นกาตาลุญญาและเกาะมาจอร์กาในหมู่เกาะแบลีแอริก ประเทศสเปน ปาอัมตูมากัตมีส่วนประกอบหลักคือขนมปังซึ่งสามารถนำไปปิ้งก่อนได้ หรือขนมปังค้างคืนที่มีเนื้อแข็ง จากนั้นก็นำมะเขือเทศสดมาขูดทาไปมากับหน้าขนมปัง พอทาเสร็จก็จึงโรยหน้าขนมปังด้วยน้ำมันมะกอกและเกลือเล็กน้อย บางท้องถิ่นอาจนำกระเทียมมาขูดทาไปมาด้วย

**อ้างอิง**
 Andrews, C. (1988). Catalan Cuisine: Europe's Last Great Undiscovered Cuisine. Scribner.
*Andrews, C. (2005). Catalan Cuisine. Houghton Mifflin Harcourt.- Freeman, ST "Bread & Oil: Majorcan Culture's Last Stand." (2004): 104-105.
หมวดหมู่:อาหารกาตาลา
บาคลาวา

บาคลาวา (baklava), บากลาวา (ตุรกีออตโตมัน: باقلوا) หรือ บักลาวะฮ์ (بقلاوة) เป็นขนมที่ทำด้วยแผ่นฟีลโล (phyllo) และถั่วเปลือกแข็ง ซึ่งเชื่อมติดอยู่ด้วยกันด้วยน้ำเชื่อมหรือน้ำผึ้ง เป็นขนมจากจักรวรรดิออตโตมันเก่า ปัจจุบันนิยมรับประทานในเอเชียกลางและเอเชียตะวันตกเฉียงใต้

**อ้างอิง**
 Ayter, R. (2011). Foods of the Middle East. Gareth Stevens.- Perry, C. (1988). The Central Asian Origins of Baklava. In Second International Food Congress.
หมวดหมู่:ขนมหวาน
หมวดหมู่:อาหารตุรกี
หมวดหมู่:อาหารอิสราเอล
หมวดหมู่:อาหารอิรัก
หมวดหมู่:อาหารอิหร่าน
หมวดหมู่:อาหารอียิปต์
หมวดหมู่:อาหารกรีก
หมวดหมู่:อาหารตะวันออกกลาง
หมวดหมู่:อาหารอาหรับ
หมวดหมู่:อาหารบอลข่าน
การเลือกตั้งทั่วไปในสหราชอาณาจักร พ.ศ. 2544

การเลือกตั้งทั่วไปในสหราชอาณาจักร พ.ศ. 2544 จัดขึ้นเมื่อวันที่ 7 มิถุนายน พ.ศ. 2544 ในการเลือกตั้งครั้งนี้พรรคแรงงานได้รับที่นั่ง 413 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยที่ 2 ติดต่อกัน ส่วนพรรคอนุรักษนิยมได้รับที่นั่ง 166 ที่นั่ง ทำให้นายวิลเลียม เฮก ลาออกจากหัวหน้าพรรคอนุรักษนิยม และทำให้เขากลายเป็นหัวหน้าพรรคอนุรักษนิยมคนแรกที่ไม่ได้ดำรงตำแหน่งนายกรัฐมนตรีนับตั้งแต่ นายออสเตน เชมเบอร์เลน ดำรงตำแหน่งหัวหน้าพรรค และพรรคเสรีประชาธิปไตยได้รับที่นั่ง 52 ที่นั่ง

**อ้างอิง**
  BBC NEWS | Vote2001
หมวดหมู่:การเลือกตั้งในสหราชอาณาจักร
หมวดหมู่:การเลือกตั้งใน พ.ศ. 2544
การเลือกตั้งทั่วไปในสหราชอาณาจักร พ.ศ. 2540

การเลือกตั้งทั่วไปในสหราชอาณาจักร พ.ศ. 2540 จัดขึ้นเมื่อวันที่ 1 พฤษภาคม พ.ศ. 2540 ในการเลือกตั้งครั้งนี้พรรคแรงงานได้รับที่นั่ง 418 ที่นั่ง ซึ่งมากกว่ากึ่งหนึ่งของจำนวนที่นั่งในสภาสามัญชน ทำให้สามารถจะจัดตั้งรัฐบาลเสียงข้างมากได้เป็นสมัยแรกในรอบ 18 ปี ภายใต้การนำพรรคของโทนี แบลร์ได้ปรับจุดยืนจากพรรคฝ่ายซ้ายเป็นพรรคสายกลางมากขึ้น สนับสนุนระบบตลาดเสรีมากขึ้น ประกอบกับคะแนนนิยมที่เสื่อมลงของพรรคอนุรักษนิยมในการแก้ปัญหาเศรษฐกิจตั้งแต่ พ.ศ. 2535 ทำให้พรรคแรงงานได้รับชัยชนะมากที่สุดตั้งแต่ก่อตั้งพรรคมา พรรครัฐบาลเดิมอย่างพรรคอนุรักษนิยมได้รับที่นั่ง 166 ที่นั่ง ซึ่งสูญเสียที่นั่งในสภาถึง 178 ที่นั่ง ทำให้พรรคไม่มี ส.ส.ในเวลส์และสกอตแลนด์ พรรคเสรีประชาธิปไตยได้รับที่นั่ง 46 ที่นั่ง

**อ้างอิง**
  BBC Election Website-  Complete BBC coverage of the election night, uploaded on Youtube in 48 parts
หมวดหมู่:การเลือกตั้งในสหราชอาณาจักร
หมวดหมู่:การเลือกตั้งใน พ.ศ. 2540